wickkiey/tamil-wikipedia-chunked huggingface dataset:
# மைதிலி ராவ்

## தொழில்

மைதிலி, *தி ஹிந்து*, *பிரண்ட்லைன்*, *பிலிம் கமெண்ட்*, *ஜென்டில்மேன்*, *மேன்ஸ் வேர்ல்ட்* *ஆகியவற்றில்* இந்திய, உலகத் திரைப்படங்களைப் பற்றிய பல்வேறு கட்டுரைகளை எழுதியுள்ளார். *சினிமா இன் இந்தியா*, மற்றும் *தெற்காசிய சினிமா என்ற இவ்விரண்டும்* இந்திய தேசிய திரைப்பட மேம்பாட்டுக் கழகம் மற்றும் லண்டனில் உள்ள தெற்காசிய சினிமா அறக்கட்டளை ஆகியவற்றால் வெளியிடப்பட்ட இவரின் கட்டுரைத்தொகுப்புகளாகும்.  
*ஈவ்ஸ் வீக்லி* என்ற பத்திரிக்கையில் பத்து வருடங்களாக, "இந்திய சினிமாவில் பெண்களின் பிம்பங்கள்" என்ற கட்டுரையை எழுதியுள்ளார். அத்தோடு*சண்டே அப்சர்வர்*, *தி இன்டிபென்டன்ட்*, *ஸ்கிரீன்*, *தி பிரீ பிரஸ் ஜர்னல்*, *பாம்பே* மற்றும் *ஜீ பிரீமியர்* ஆகியவற்றிலும் பல்வேறு திரைப்படங்களை விமர்சித்தும் பாராட்டியும் பல கட்டுரைகளை எழுதியுள்ளார்.  
2003 ஆம் ஆண்டில், பாப்புலர் பிரகாஷனால் வெளியிடப்பட்ட இந்தி சினிமா பற்றிய கலைக்களஞ்சிய புத்தகமான இந்தி *சினிமாவின் என்சைக்ளோபீடியாவில்* இவரின் பங்களிப்பு குறிப்பிடத்தக்கது.  
தங்க யானை கோல்டன் எலிஃபென்ட் (சர்வதேச குழந்தைகள் திரைப்பட விழா இந்தியா என்றும் அழைக்கப்படுகிறது) மற்றும் மும்பை சர்வதேச திரைப்பட விழா ஆகியவற்றில் நடுவராக பங்களித்துள்ள மைதிலி, ஹார்பர்காலின்ஸ் வெளியீட்டு நிறுவனம் மூலமாக, இந்திய நடிகை ஸ்மிதா பாட்டீலின் வாழ்க்கை வரலாற்றுப் புத்தகமான *ஸ்மிதா பாட்டீல்: எ பிஃப் இன்காண்டெசென்ஸ்* என்ற தலைப்பில் ஒரு புத்தகத்தையும் எழுதியுள்ளார். 2015 ஆம் ஆண்டு இது வெளியிடப்பட்டது.  
இந்தோ-ஆசிய செய்திச் சேவையின்படி, "இந்தப் புத்தகம் நீண்ட காலமாக நிலுவையில் இருந்து வெளியானாலும் இந்த திறமையான ஆனால் உள்ளார்ந்த நடிகையின் காரணமாக மட்டுமல்லாமல், இந்திய சினிமாவின் மிகச் சிறந்த சிலவற்றின் விலைமதிப்பற்ற வடிகட்டுதலாகவும் உள்ளது, இது எளிதில் உணர்ச்சிவசப்படாமல் சித்தரிக்கப்படும். சமூகம் மற்றும் அதன் ஏற்றத்தாழ்வுகள் மற்றும் அநீதிகள்-குறிப்பாக பெண்களிடம், அவர்களின் அவலநிலையை ஸ்மிதாவின் வாழ்க்கை வழியாக மிகவும் தொட்டுணர முடியும்." என்று விமர்சித்துள்ளது. மேலும் *டைம்ஸ் ஆஃப் இந்தியா* இப்புத்தகத்தை 2015 ஆம் ஆண்டின் "சிறந்த 25 நல்ல வாசிப்புகளில் ஒன்று" என பட்டியலிட்டுள்ளது.  
இவரது இரண்டாவது புத்தகமான *தி மில்லினியல் வுமன் இன் பாலிவுட்* என்பதனை மும்பையில் வைத்து இந்திய நடிகையான வித்யாபாலனால் வெளியிடப்பட்டது.
# மைதிலி ராவ்

## நூல் பட்டியல்

-
-
# விக்கிப்பீடியா:Statistics/weekly/18-Feb-2024
| 212 | 2409:40F4:1036:24D0:8000:0:0:0 | 0 | 0 | 0 | 0 | 0 | 0 | 1 | 1 | 0 |  |
| 213 | ரம்யா. அ | 0 | 1 | 0 | 0 | 0 | 0 | 0 | 1 | 99 |  |
| 214 | 2409:408D:3216:7CE8:0:0:1FC5:A0A4 | 0 | 1 | 0 | 0 | 0 | 0 | 0 | 1 | 0 |  |
| 215 | रोहित साव27 | 0 | 1 | 0 | 0 | 0 | 0 | 0 | 1 | 0 |  |
| 216 | Trizek (WMF) | 0 | 0 | 0 | 0 | 0 | 0 | 1 | 1 | 0 |  |
| 217 | 37.212.19.136 | 0 | 1 | 0 | 0 | 0 | 0 | 0 | 1 | 0 |  |
| 218 | S1 Reviews | 0 | 1 | 0 | 0 | 0 | 0 | 0 | 1 | 44 |  |
| 219 | 2402:3A80:59:2C5B:0:5:6A35:E601 | 0 | 1 | 0 | 0 | 0 | 0 | 0 | 1 | 49 |  |
| 220 | 2401:4900:6330:CEE2:CF40:37DC:86FD:8442 | 0 | 0 | 0 | 0 | 0 | 0 | 1 | 1 | 0 |  |
| 221 | Brupanraj | 0 | 1 | 0 | 0 | 0 | 0 | 0 | 1 | 0 |  |
| 222 | 2401:4900:4838:2D96:6DB2:5D4E:8922:15F4 | 0 | 0 | 0 | 0 | 0 | 1 | 0 | 1 | 0 |  |
| 223 | A09 | 0 | 1 | 0 | 0 | 0 | 0 | 0 | 1 | 0 |  |
| 224 | 2409:40F4:10F8:EC9D:DD3B:C387:FE2D:501A | 0 | 1 | 0 | 0 | 0 | 0 | 0 | 1 | 285 |  |
| 225 | 2409:408D:599:C1EC:2D7F:6E0B:FAE0:B048 | 0 | 0 | 0 | 0 | 0 | 0 | 1 | 1 | 0 |  |
| 226 | Jaikishorevs | 0 | 1 | 0 | 0 | 0 | 0 | 0 | 1 | 253 |  |
| 227 | 78.101.46.199 | 0 | 1 | 0 | 0 | 0 | 0 | 0 | 1 | 0 |  |
| 228 | 2409:4072:2D86:57A5:E43E:FF04:91A6:D5B5 | 0 | 1 | 0 | 0 | 0 | 0 | 0 | 1 | 0 |  |
| 229 | 2409:40F4:10FD:329C:8000:0:0:0 | 0 | 1 | 0 | 0 | 0 | 0 | 0 | 1 | 33 | } |
# சுசீலா சமத்

**சுசீலா சமத்** (*Sushila Samad*) அல்லது **சுசீலா சமந்தா** (இந்தி: सुशीला सामद) (7 சூன் 1906 - 10 திசம்பர் 1960) என்பவர் ஓர் ஆதிவாசி இந்திக் கவிஞர், பத்திரிகையாளர், ஆசிரியர், வெளியீட்டாளர் ஆவார். இவர் இந்திய சுதந்திர இயக்கத்தின் தீவிர அமைப்பாளராக இருந்தார். இவர் இந்தியாவின் சார்கண்டு மாநிலத்தில் உள்ள லௌஜோடா கிராமத்தின் முண்டா பழங்குடி குடும்பத்தைச் சேர்ந்தவர்.
# சுசீலா சமத்

## வாழ்க்கை வரலாறு

சமத், தாய் லால்மணி சாண்டில் மற்றும் தந்தை மோகன் ராம் சாண்டில் ஆவர். 1931-இல், சுசீலா சமத் பிரயாக்-மகிலா வித்யாபீடத்தில் முதல் வகுப்புத் தேர்வில் தேர்ச்சி பெற்றார். 1932-இல் வினோதினி முடித்து விதுசி (இளங்கலை) கல்வியை 1934 இல் முடித்தார். இந்தியாவில் 'இந்தி விதுசி' ஆன முதல் ஆதிவாசி பெண் இவரே.  
1925 முதல் 1930 வரை, இவர் இலக்கிய-சமூக இதழான *சாந்தினி*யைத் தொகுத்து வெளியிட்டார். இவர் காந்தியின் விடுதலை இயக்கத்தில் 'சுராஜி' (சுதந்திரப் போராளி) பங்கேற்ற ஒரே பழங்குடிப் பெண் . இவர் சட்டமேலவை உறுப்பினராகப் பணியாற்றினார். சமூக-கலாச்சார, இலக்கியப் பொறுப்புகளையும் இவர் நிறைவேற்றியுள்ளார். இவரது இரண்டு கவிதைத் தொகுப்புகள் *பிரல்லப்* (1935) மற்றும் *சப்னே கா சன்சார்* (1948).
# கிரேசு குஜ்ஜர்

**கிரேசு குஜ்ஜர்** (ஆங்கிலம்: *Grace Kujur*; இந்தி: ग्रेस कुजूर-பிறப்பு 3 ஏப்ரல் 1949) என்பவர் இந்தியாவின் சார்க்கண்டு மாநிலம் ராஞ்சியைச் சேர்ந்த ஓர் ஆதிவாசி பெண் கவிஞர். இவரது தந்தை பேட்ரிக் குஜ்ஜர் மற்றும் தாய் ரூத் கெர்கெட்டா. ஓரான் (குருக்) குடும்பத்தில் பிறந்த கிரேசு குஜ்ஜர், 2008ஆம் ஆண்டு புது தில்லியில் உள்ள அகில இந்திய வானொலியின் இயக்குநரகத்தின் பொது இயக்குநரகத்திலிருந்து தலைமை இயக்குநர் (நிரல்) பதவியிலிருந்து ஓய்வு பெற்றார். கிரேசு குஜ்ஜர் 1966 முதல் எழுதத் தொடங்கினார். இவருடைய கவிதைகள் பல்வேறு இலக்கிய இதழ்கள் மற்றும் செய்தித்தாள்களான, 'இந்துஸ்தான்', 'ஆஜ்', 'யுத்ரத் ஆம் ஆத்மி', 'ஆர்யவ்ரத்', 'ஜார்கண்டி பாஷா சாகித்திய சமசுகிருதி அக்ரா' போன்றவற்றில் வெளியிடப்பட்டுள்ளன. இவருடைய கவிதைகள் 'கலாம் உட்படப் பல கவிதைத் தொகுப்புகளில் சேர்க்கப்பட்டுள்ளன. உகல்டி ஆக்' மற்றும் 'லோக்பிரியா ஆதிவாசி கவிதாயேன்' கவிதைத் தொகுப்புகளாகும். இவர் வானொலி நாடகங்கள் மற்றும் நகைச்சுவை துணுக்குகளையும் எழுதியுள்ளார். இவரது நாடகம், 'மஹுவா கிரா ஆதி ராத்', மாந்திரீகம் பற்றி மிகவும் பிரபலமாக விவாதிக்கப்படுகிறது.
# விமல பிரதான்

**விமலா பிரதான்** (*Vimla Pradhan*) பாரதிய ஜனதா கட்சியினைச் சேர்ந்த இந்திய அரசியல்வாதி ஆவார். இவர் 2009 முதல் 2019 வரை சார்கண்டு சட்டப்பேரவையில் சிம்டேகா சட்டமன்ற சட்டமன்ற உறுப்பினராக இருந்தார். இவர் சார்க்கண்டு மாநிலத்தில் சமூக நலம், பெண்கள் மற்றும் குழந்தைகள் மேம்பாடு மற்றும் சுற்றுலாத்துறை அமைச்சராக இருந்தார். சார்கண்ட்டு சட்டமன்றக் குழுவால் 2017ஆம் ஆண்டின் 'சிறந்த சட்டமன்ற உறுப்பினராக விமலா பிரதான் பரிந்துரைக்கப்பட்டு விருது பெற்றுள்ளார்.
# லெப்பிடகதிசு

**லெப்பிடகதிசு** (தாவரவியல் வகைப்பாடு: *Lepidagathis*) என்பது முண்மூலிகைக் குடும்பம் (*Acanthaceae*) என்ற பூக்கும் தாவரக் குடும்பத்தின், 207 தாவரப் பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Willd. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1800 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயம், அயன அயல் மண்டலம் பகுதிகளில் இருக்கின்றன.
# தி பீகீப்பர் (2024 திரைப்படம்)

***தி பீகீப்பர்*** (*The Beekeeper*) என்பது 2024 ஆம் ஆண்டு வெளியான அமெரிக்க அதிரடி திரைப்படமாகும். இத்திரைப்படத்தினை, டேவிட் ஐயர் இயக்கியுள்ளார். இப்படத்தின் திரைக்கதையை, கர்ட் விம்மர் எழுதியுள்ளார். இப்படத்தில் யேசன் சுடேதம், எம்மி ரேவர்-லாம்ப்மேன், யோசு அட்சர்சன், பாபி நடேரி, பிலிசியா ரசாத், செம்மா ரெட்கிரேவ், செர்மி அயர்ன்சு ஆகியோர் நடித்துள்ளனர். மின்-தூண்டிலிடல் மோசடியில், தனது அறக்கட்டளையின் நிதியை இழந்த, வீட்டு உரிமையாளரும், சிறந்த குணமுள்ள பெண்ணான ஒருவள், தற்கொலை செய்துகொள்கிறாள். இந்நிகழ்வுக்குப் பொறுப்பானவர்களை பழிவாங்குவதற்காக, அவர் வீட்டில் குடியிருக்கும் கதாநாயகன், அதிதீவிர நடவடிக்கைகளையும், சண்டைகளையும் கதையின் நாயகன் ஆடம் க்ளே செய்து, இணையத்தில் மோசடி செய்கின்ற அமைப்பை வீழ்த்துகிறார். "தேனீ வளர்ப்பவர்" என்பது சமூகத் தவறுகளைக் களைய, அறிவு நுட்பங்களையும், தொழில் நுட்பங்களையும், ஆயுதங்களையும் பயன்படுத்தும் தனிநபர் குழுவாகும். அவ்வமைப்பில் முன்பு கதாநாயகன் பணியாற்றியவர் என்பதே, குறிப்பிடத் தகுந்த கதைக் கீற்றாகும்.  
இத்திரைப்படமானது, சனவரி 12, 2024 அன்று மெட்ரோ-கோல்ட்வின்-மேயர் பிக்சர்சு என்ற திரைப்பட நிறுவனம், அமேசான் எம்சிஎம் சுடுடியோசு மூலம், அமெரிக்காவில் வெளியிடப்பட்டது. இப்படம் பலவகையான திரைப்படக் கருத்துரைகளைப் பெற்றது. உலகம் முழுவதும் $143 மில்லியன் (இந்திய உரூபாய்: 1187 கோடிக்கும் மேல்) வசூலித்துள்ளது.
# தி பீகீப்பர் (2024 திரைப்படம்)

## கதைக்களம்

ஓய்வுபெற்ற பள்ளி ஆசிரியை எலோயிசு பார்க்கர், மாசசூசெட்சில் தனியாக வசிக்கிறார். அவர் தனது வீட்டருக்கே குடியிருக்க, கதையின் நாயகனை அனுமதிக்கிறார். இவ்விடத்தில் குடியிருக்கும் இவர், தேனீக்களை வளர்த்து, தேன் எடுத்து, அமைதியான வாழ்க்கை வாழ்கிறார். ஒரு நாள், வீட்டின் உரிமையாளர், இணைய வழியே செயற்படும் போது, அவரது கணினி நச்சுநிரலால், இயங்காமல் போகிறது. அதனை சரிசெய்ய, கணினியில் தெரியும் தொடர்பு எண்ணுக்கு தொடர்பு கொள்கிறாள்.  
அதற்கு தொலைப்பேசியில் உரையாடுபவர், அவளது கணினியை தொலைவில் இருந்து சீராக்க, ஒரு மென்பொருளை நிறுவச் சொல்கிறார்கள். அப்படி நிறுவினால் தான், தொலைவில் இருந்து, அக்கணினியிலுள்ள நச்சுநிரலை நீக்க இயலும் என்று கூறி, வீட்டின் உரிமையாளரான அப்பெண்ணை, நிறுவ வைத்து விடுகின்றனர். பல்வேறு விதமான திரைகளைக் காண்பித்தப் பிறகு, கணினியை சரிசெய்து விட்டதாகவும், இதனால் அப்பெண்ணுக்கு ஏற்பட்ட இடருக்கு நட்ட ஈடாக, ஒரு சிறு பணத்தொகையை தர விரும்புவதாகக் கூறி, அவரது கணக்கு விவரங்களைக் கேட்கின்றனர். அப்பெண்ணும் மகிழ்ந்து, தனது இணைய வங்கி விவரங்களைத் தருகிறார். தொலைவில் இருக்கும் அந்த நபர் கூறிய **சிறு தொகைக்குப் பதிலாக அதிக பணம்** அனுப்புகின்றனர். பிறகு, அப்பெண்ணை தொடர்பு கொண்டு, தவறுதலாக அதிக பணத்தை அனுப்பி விட்டதாகவும், தயவுசெய்து அதனைத் திருப்பித் தருமாறும், இல்லையெனில் தனது வேலை பறிபோய்விடும் என்று கெஞ்சுகிறார். இதனால் இரக்கப்பட்ட அப்பெண், இணைய வழியே பணத்தினை அனுப்ப, தனது வங்கிக் கணக்குகளின் கடவுச்சொற்களைக் கையாளுகிறார். இதனால் தொலைவில் இருந்து, கடவுச்சொல்லை அறிந்து கொள்கின்றனர். இவ்வாறாக, சில நிமிடங்களில் மின்-தூண்டிலிடல் (Phishing) இணைய வழியே சிக்கிக் கொள்கிறார்.  
மீண்டும் சில நிமிடங்களில், அப்பெண்ணின் கணினியில் பல்வேறு திரைகள் தோன்றச் செய்து, குழப்பத்தினை உண்டாக்குகின்றனர். இக்குழப்பச் சூழலைப் பயன்படுத்தி, இடைப்பட்ட சில நிமிடங்களில், மின்-தூண்டிலிடல் மோசடியில், $2 மில்லியனுக்கும் (இந்திய பணம்:165.96 உரூபாய்) அதிகமான, தொண்டு நிறுவனப் பணம் முழுவதையும், இணைய வழியிலேயே கொள்ளையடிககின்றனர். இதனால் மனமுடைந்த அப்பெண், துமுக்கியால், தன்னைத்தானே சுட்டுக் கொண்டு இறக்கிறாள். இறந்து போன பெண்ணின் முன்அழைப்பால், அங்கு சென்ற கதாநாயகனை, காவலர் கைது செய்கின்றனர். கைது செய்யும் அதிகாரி இறந்து போன பெண்ணின் மகள்! பிறகு எஃப்.பி.ஐ அமைப்பில் பணியாற்றும் இறந்த பெண்ணின் மகள் உண்மையை அறிந்து, கதாநாயகனை விடுதலை செய்து, உண்மையான குற்றவாளியை அறிய தனது அணியினரால் தேடுகிறாள்.  
கதாநாயகன் முன்பு தான் பணியாற்றிய துப்பறிந்து, சண்டையிட்டு, மோசடி செய்பவர்களைத் தண்டிக்கும் தனி அமைப்பான “தேனீ வளர்ப்பவர்”களைத் தொடர்பு கொண்டு, இணையத்தின் வழி பணத்திருட்டு செய்பவர்களைச் சுட்டுக் கொல்லுகிறார். இவ்வாறு மின்-தூண்டிலிடல் ஈடுபடும் குழுவின், முதன்மைக் குற்றவாளி அமெரிக்க சனாதிபதியின் மகன் ஆவார். அப்பெண் சனாதிபதி, தனது குற்றவாளி மகனிடம் எடுத்துக்கூறியும், சட்ட தண்டனைய ஏற்க, முக்கிய குற்றவாளியான அம்மகன் மறுக்கிறான். இதனை எஃப்.பி.ஐ முகவராக இருக்கும் இறந்த பெண்ணின் மகள் காண்கிறாள். பின்னர், ஒரு சூழலில், சனாதிபதியின் மகளைக் கொன்ற கதாநாயகனை, பணம் பறிகொடுத்து தற்கொலை செய்து கொண்ட பெண்ணின் மகள், காவல் அதிகாரியாக இருந்தும், கதாநாயகனை சுடாமல், தப்ப விடுகிறார்.
# தி பீகீப்பர் (2024 திரைப்படம்)

## படப்பிடிப்பு

முதன்மை புகைப்படம் எடுத்தல் செப்டம்பர் 2022 இல் ஐக்கிய இராச்சியத்தில் நடைபெற்றது. அக்டோபரில், டைரிங்ஆமில் உள்ள டைரிங்ஆம் திடலில் கதாநாயகன் காட்சிகளை படமாக்கினர். திசம்பரில் படப்பிடிப்பு முடிந்தது.
# சரண்யா சதராங்கனி

**சரண்யா "சாரு" சதராங்கனி** ( *Sharanya "Sharu" Sadarangani*; பிறப்பு: ஜூலை 3, 1995) ஓர் இந்திய வம்சாவளி துடுப்பாட்ட வீராங்கனை ஆவார். இவர் ஜெர்மனி பெண்கள் தேசியத் துடுப்பாட்ட அணிக்காக இலக்குக் கவனிப்பாளராகவும், சில சமயங்களில் பந்து வீச்சாளராகவும் விளையாடுகிறார். முன்னதாக, இவர் சர்வதேச அளவில் டென்மார்க்கிற்காகவும், இங்கிலாந்து கவுண்டி துடுப்பாட்டத்தில் எசெக்ஸ் அணிக்காகவும் விளையாடியுள்ளார். 2020 ஆம் ஆண்டில், இவர் ஐரோப்பியத் துடுப்பாட்டத் தொடரில் விளையாடும் முதல் பெண் துடுப்பாட்ட வீரர் ஆனார்.
# சரண்யா சதராங்கனி

## ஆரம்ப வாழ்க்கை மற்றும் தொழில்

சதராங்கனி, தனது சொந்த ஊரான பெங்களூரில் சிறுவயதில் துடுப்பாட்டத்தை விளையாடத் தொடங்கினார். இரண்டு மாதங்களுக்குப் பிறகு, ஆகஸ்ட் 2017 இல், பெல்ஜியத்தின் ஆண்ட்வெர்ப் நகரில் நடந்த ஐரோப்பிய மகளிர் இருபது20 போட்டியில் இலக்குக் கவனிப்பாளராக டென்மார்க்கிற்காக விளையாடினார்.  
ஆகஸ்ட் 12, 2020 அன்று வியன்னாவுக்கு அருகிலுள்ள சீபார்ன் துடுப்பாட்ட மைதானத்தில் நடைபெற்ற ஜெர்மனிக்கும் ஆஸ்திரியாவுக்கும் இடையிலான இருதரப்பு தொடரின் முதல் போட்டியில், சதராங்கனி ஜெர்மனிக்காகவும், பெண்கள் பன்னாட்டு இருபது20 போட்டிகளில் அறிமுகமானார். 13 ஆகஸ்ட் 2020 அன்று நடைபெற்ற அந்த தொடரின் மூன்றாவது போட்டியில், இவர் ஜெர்மனிக்காக அதிகபட்சமாக 25 * ஓட்டங்கள் எடுத்தார், மேலும் போட்டியில் முதல் முறையாக விக்கெட்டையும் கைப்பற்றினார்.  
8 ஜூலை 2021 அன்று, கிரெஃபெல்டில் உள்ள பேயர் உர்டிங்கன் துடுப்பாட்ட மைதானத்தில் ஜெர்மனிக்கும் பிரான்சுக்கும் இடையிலான மற்றொரு இருதரப்பு தொடரின் முதல் போட்டியில், சதராங்கனி முதல் முறையாக பந்துவீசினார். 10 ஓட்டங்களுக்கு 2 விக்கெட்டுகளை வீழ்த்தி தனது அணியின் சிறந்த பந்துவீச்சைப் பதிவு செய்தார். அந்தத் தொடரின் ஐந்தாவது மற்றும் இறுதிப் போட்டியில், ஜூலை 10, 2021 அன்று விளையாடி, இவர் ஒரு பந்துவீச்சாளராக 6 க்கு 2 என்ற எண்ணிக்கையுடன் வெற்றி பெற்றார். அடுத்த மாதம், 2021 பெண்கள் பன்னாட்டு இருபது20 ஐரோப்பா தகுதிச் சுற்றில் ஜெர்மனியின் நான்கு போட்டிகளிலும் விளையாடினார்.
# சரண்யா சதராங்கனி

## தனிப்பட்ட வாழ்க்கை

ஜெர்மனியில் ஆங்கில ஆசிரியையாக மூன்று வருடங்கள் பணியாற்றிய சதராங்கனி, தற்போது தேசிய சங்கத்தில் மக்கள் தொடர்புப் பணிகளை செய்து வருகிறார். ஜெர்மனிக்கு சென்ற பிறகு இவர் *பின்* என்பவரைச் சந்தித்துத் திருமணம் செய்து கொண்டார். இவர்கள் ஆம்பர்க்கின் புறநகர்ப் பகுதியான சாசெலில் வசிக்கின்றனர்.
# ரோகிணி நீலேகனி

**ரோகிணி நிலேகனி** (*Rohini Nilekani* பிறப்பு 1960) என்பவர் ஒரு இந்திய எழுத்தாளர், கொடையாளி ஆவார். இவர் தண்ணீர் மற்றும் நலவாழ்வு சிக்கல்களில் கவனம் செலுத்துவதற்காக 2001 இல் நிறுவப்பட்ட இலாப நோக்கற்ற அறக்கட்டளையான அர்க்கியம் அறகட்டளையின் நிறுவனர் ஆவார். துவக்கக் கல்வியில் கவனம் செலுத்தும் அக்சரா அறக்கட்டளையின் தலைவராகவும் இவர் உள்ளார். இலாப நோக்கற்ற கல்வி தளமான *இகேஸ்டெப் (*EkStep) இன் இணை நிறுவனர் மற்றும் இயக்குநராக ரோகிணி பணியாற்றுகிறார். இவர் ரோகினி நிலேகனி ஃபிலாண்ட்ரோபீஸ் அமைப்பின் தலைவர் ஆவார்.
# ரோகிணி நீலேகனி

## துவக்கக் கால வாழ்க்கை

ரோகிணி இந்தியாவின் மும்பையில் ஒரு நடுத்தர குடும்பத்தில் வளர்ந்தார். இவரது தந்தை ஒரு பொறியாளர், தாயார் ஒரு இல்லத்தரசி. இவர் எல்பின்ஸ்டன் கல்லூரியில் பிரெஞ்சு இலக்கியத்தில் பட்டம் பெற்றவர்.
# ரோகிணி நீலேகனி

## தொழிலும் வேலையும்

தனது படிப்பை முடித்த பிறகு, ரோகிணி தற்போது செயல்பாட்டில் இல்லாத பம்பாய் இதழில் 1980 இல் செய்தியாளராக பணியாற்றத் தொடங்கினார். பின்னர் பெங்களூரில் சண்டே இதழில் பணியாற்றினார். 2001 ஆம் ஆண்டில், ரோகிணி நிலேகனி தண்ணீர், நலவாழ்வு சிக்கல்களில் பணியாற்றும் ஒரு இலாப நோக்கற்ற அர்க்கியம் அறக்கட்டளையை நிறுவினார் இதற்கு இவர் தனிப்பட்ட முறையில் நிதியளித்து வருகிறார். இவர் 2012 மே முதல் இந்திய (வணிகப்) போட்டி ஆணையத்தின் புகழ்பெற்ற நபர்கள் ஆலோசனைக் குழுவில் பணியாற்றுகிறார் 2011 சூலையில், இவர் இந்தியாவின் பொதுத் தணிக்கையாளர் மற்றும் தணிக்கையாளர் குழுவின் உறுப்பினராக நியமிக்கப்பட்டார். இவர் 2017 இல் அமெரிக்க கலை மற்றும் அறிவியல் அகாதமியின் வெளிநாட்டு கௌரவ உறுப்பினராக சேர்க்கப்பட்டார்.  
இவர் 2021 செப்டம்பரில் அர்க்கியம் அறக்கட்டளையின் தலைவர் பொற்றுப்பில் இருந்து ஓய்வு பெற்றார் நிலேகனி தற்போது காலநிலை மாற்றம், பாலின சமத்துவம், நீதி, நிர்வாகம், விலங்குகள் நலன் ஆகியவற்றில் பணியாற்றும் 80 குடிசார் சமூக அமைப்புகளுக்கு ஆதரவாக இருக்கிறார்.
# ரோகிணி நீலேகனி

## வெளியிடப்பட்ட புத்தகங்கள்

| 1998 | *Stillborn* | பெங்குயின் இந்தியா |  |
| --- | --- | --- | --- |
| 2011 | *Uncommon Ground* | பெங்குயின் இந்தியா |  |
| 2020 | *திThe Hungry Little Sky Monster* | ஜாகர்நாட் புத்தகங்கள் |  |
| 2022 | *Samaaj, Sarkaar, Bazaar: a citizen-first approach* | நோஷன் பிரஸ் | } |
# ரோகிணி நீலேகனி

## கொடைகள்

நிலேகனி ஒரு கொடையாளியும் ஆவார். இவர் சூழலியல் மற்றும் சுற்றுச்சூழலுக்கான ஆராய்ச்சிக்கான அசோகா அறக்கட்டளைக்கு (ATREE) 50 கோடியை அளிக்க ஒப்புக்கொண்டார். 2013 திசம்பரில், ரோகிணியும் அவரது கணவர் நந்தன் நிலெக்கணியும், தேசிய செயல்முறைப் பொருளியல் ஆய்வுக் குழுவுக்கு அதன் புது தில்லி வளாகத்தில் புதிய இந்திய மையத்தைக் கட்டுவதற்காக 50 கோடி நன்கொடையாக அளித்தனர். 2013 ஆகத்தில், இவர் இன்ஃபோசிசில் 5.77 லட்சம் பங்குகளை விற்று சுமார் 164 கோடி பணத்தை இலாபநோக்கமற்ற பணிகளுக்கு செலவிட திரட்டினார். 2010 மற்றும் 2014 இல் போர்ப்ஸ் இதழால் ஆசியாவின் பரோபகார நாயகர்களில் ஒருவராக இவரது பெயர் இடம்பெற்றது. காலநிலை மாற்றம், பாலின சமத்துவம், சுதந்திரமான ஊடகங்கள், நிர்வாகம், விலங்குகள் நலவாழ்வு ஆகியவற்றில் பணிபுரியும் சுமார் 80 குடிசார் சமூக அமைப்புகளை இவர் ஆதரிக்கிறார்.  
2022 அக்டோபரில், எடல்கிவ் ஹுருன் இந்தியா அமைப்பு நற் செயல்களுக்கு நன்கொடை வழங்கியவர்களின் பட்டியலை வெளியிடப்பட்டது. அதில் ஆண் மற்றும் பெண் கொடையாளிகளுக்கான தரவரிசை இடம்பெற்றுள்ளது. 2022 ஆம் நிதியாண்டில் 120 கோடி நன்கொடை அளித்ததன் மூலம் பெண் கொடையாளிகள் பட்டியலில் ரோகிணி நிலேகனி முதலிடம் பிடித்தார். இவரது நன்கொடைகள் முதன்மையாக கல்வி மற்றும் சுற்றுச்சூழல் நிலைத்தன்மை ஆகிய துறைகளில் கவனம் செலுத்துவதாக உள்ளது. 2022 நவம்பரில், கிரன் மசும்தார் ஷா மற்றும் கிரிஸ் கோபாலகிருஷ்ணன் ஆகியோருடன் ரோகிணி நிலேகனி இணைந்து பெங்களூர் அறிவியல் காட்சியகத்துக்கு (SGB) 51 கோடியை நன்கொடையாக வழங்கினர்.  
2023 ஏப்ரலில், ரோகிணி நிலேகனி ஃபிலாண்ட்ரோபிஸ் அறக்கட்டளை மூலம், பெங்களூருவில் உள்ள தேசிய மனநலம் மற்றும் நரம்பியல் நிறுவனத்திற்கு ( நிம்மான்ஸ் ) 100 கோடி நன்கொடையாக வழங்கினார்.
# ரோகிணி நீலேகனி

## தனிப்பட்ட வாழ்க்கை

ரோகிணி நந்தன் நிலெக்கணியை மணந்தார். 1977 இல் தனது கல்லூரியில் நடந்த வினாடி வினா போட்டியில் அவரை சந்தித்தார். இந்த தம்பதிக்கு சான்கவி, நிகார் என இரு பிள்ளைகள் உள்ளனர். இவரது மகள் சான்கவி நிலேகனி, தாய்வழி நலவாழ்வுத் துறையில் பணியாற்றும் ஆஸ்திரிகா அறக்கட்டளையின் நிறுவனர் ஆவார்.
# நெப்டியூனியம் நைட்ரைடு

**நெப்டியூனியம் நைட்ரைடு** (*Neptunium nitride*) என்பது NpN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.
# நெப்டியூனியம் நைட்ரைடு

## தயாரிப்பு

புதியதாகத் தயாரிக்கப்பட்ட நெப்டியூனியம் ஐதரைடுடன் அம்மோனியாவைச் சேர்த்து வினைபுரியச் செய்தால் நெப்டியூனியம் நைட்ரைடு உருவாகும்.:  
::NpH<sub>3</sub> + NH<sub>3</sub> → NpN + 3H<sub>2</sub>  
நெப்டியூனியமும் நைட்ரசனும் சேர்ந்து வினைபுரிந்தாலும் இச்சேர்மம் உருவாகிறது.
::Np + N<sub>2</sub> → 2NpN
# நெப்டியூனியம் நைட்ரைடு

## இயற்பியல் பண்புகள்

நெப்டியூனியம் நைட்ரைடு Fm3m என்ற இடக்குழுவில் கனசதுர படிக அமைப்பில் கருப்பு நிற படிகங்களாக உருவாக்குகிறது. இது தண்ணீரில் கரையாது. சூடுபடுத்தப்பட்டால் சிதைவடையும்.
::2NpN → 2Np + N<sub>2</sub>
# நெப்டியூனியம் நைட்ரைடு

## பயன்கள்

நெப்டியூனியம் நைட்ரைடு புளுட்டோனியம்-238 உற்பத்திக்கான இலக்குப் பொருளாகப் பயன்படுத்தப்படுகிறது.
:<sup>237</sup><sub>93</sub>Np + n → <sup>238</sup> <sub>93</sub>Np
# நெப்டியூனியம்(III) குளோரைடு

**நெப்டியூனியம்(III) குளோரைடு** (*Neptunium(III) chloride*) என்பது NpCl<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இது கதிரியக்கப் பண்பு கொண்ட ஒரு சேர்மமாகும். நெப்டியூனியமும் குளோரினும் சேர்ந்து இச்சேர்மம் உருவாகிறது.
# நெப்டியூனியம்(III) குளோரைடு

## தயாரிப்பு

அம்மோனியா அல்லது ஐதரசனை பயன்படுத்தி நெப்டியூனியம்(IV) குளோரைடை 350~400 ° செல்சியசு வெப்பநிலையில் சிதைவு வினைக்கு உட்படுத்தினால் நெப்டியூனியம்(III) குளோரைடு உருவாகும்.
::2NpCl<sub>4</sub>+H<sub>2</sub> --> 2NpCl<sub>3</sub>+2HCl
# நெப்டியூனியம்(III) குளோரைடு

## இயற்பியல் பண்புகள்

நெப்டியூனியம்(III) குளோரைடு 800 பாகை செல்சியசு வெப்பநிலையில் உருகும். பச்சை நிறத்தில் திடப்பொருளாகக் காணப்படுகிறது. a = 740.5 பைக்கோமீட்டர் மற்றும் c = 427.3 பைக்கோமீட்டர் மற்றும் ஓர் அலகு கலத்திற்கு இரண்டு வாய்பாட்டு அலகுகள் என்ற அணிக்கோவை அளவுருக்கள் கொண்டு, P63/m (எண். 176) என்ற இடக்குழுவில் அறுகோண படிக அமைப்பில் படிகமாக்குகிறது. இதன் படிக அமைப்பு யுரேனியம்(III) குளோரைடு படிக அமைப்பை ஒத்துள்ளது. கட்டமைப்பில், நெப்டியூனியம் அணுக்கள் ஒவ்வொன்றும் ஒன்பது குளோரின் அணுக்களால் சூழப்பட்டுள்ளன. இதன் விளைவாக மூவுச்சி முக்கோண பட்டக ஒருங்கிணைப்பு உருவாகிறது.
# நெப்டியூனியம்(III) குளோரைடு

## வேதிப் பண்புகள்

நெப்டியூனியம்(III) குளோரைடு 450 ° செல்சியசு வெப்பநிலையில் நீராற்பகுப்புக்கு உட்பட்டு நெப்டியூணியம் ஆக்சிகுளோரைடை (NpOCl) உருவாக்குகிறது.
# சில்சார் மகளிர் கல்லூரி

**சில்சார் மகளிர் கல்லூரி** (*Women's College, Silchar*) 1963 ஆம் ஆண்டில் இந்தியாவின் அசாம் மாநிலம் சில்சாரில் நிறுவப்பட்டது. இது இந்தியாவில் உள்ள ஒரு பெண்கள் உயர்கல்வி நிறுவனமாகும். கலை மற்றும் வணிகத்தில் இடைநிலை (10+2 நிலை) மற்றும் முதலாவது பட்டம் நிலை (10+2+3 நிலை) படிப்புகள் இங்கு வழங்கப்படுகின்றன. குறுகிய கால பட்டயம் & சான்றிதழ் படிப்புகளையும் கல்லூரி வழங்குகிறது. பல்கலைக்கழக மானியக் குழு , அசாம் உயர்நிலைக் கல்விக் குழு மற்றும் சில்சார் அசாம் பல்கலைக்கழகம், ஆகியவற்றால் அங்கீகரிக்கப்பட்டுள்ளது. கல்லூரி தேசிய மதிப்பீடு மற்றும் அங்கீகாரக் குழுவால் பி தரமதிப்பீடு வழங்கப்பட்டு அங்கீகரிக்கப்பட்டுள்ளது.
# சதி சதானி

**சதி சதானி** (Sati Sadhani) இந்தியாவில் இருந்த சுதியா வம்சத்தின் புகழ்பெற்ற ராணியாவார்.  
திர்நாராயணன் என்று அழைக்கப்படும் மன்னன் தர்மத்வாச்பாலின் மகள் ஆவார். சாதியாவில் பிறந்த இவர் நிதாய் என்ற நித்யாபால் என்பவரை மணந்து கொண்டார். 1524 ஆம் ஆண்டில், அகோம்கள் நித்யாபாலின் பலவீனமான தலைமையைப் பயன்படுத்தி, சாம்ராச்சியத்தைத் தாக்கி, சாதியாவை வென்று நித்யாபாலைக் கொன்றனர். அகோம்களுக்கு எதிரான போராட்டத்தில் முக்கிய பங்காற்றிய சதானி, சாதியாவின் அகோம் கவர்னரான சதியாகோவா கோகைனை திருமணம் செய்து கொள்ளும்படி கேட்கப்பட்டபோது, அவமானத்தை விட மரணத்தை விரும்பி, 1524 ஆம் ஆண்டில் சாதியாவுக்கு அருகிலுள்ள சந்திரகிரி மலையின் உச்சியில் இருந்து குதித்து தனது உயிரைத் தியாகம் செய்தார்.
# சதி சதானி

## திவாசு

அசாமில் ஒவ்வோர் ஆண்டும், சுதிய ராணியின் தியாகத்தை போற்றும் வகையில் ஏப்ரல் 21 அன்று சதி சதானி திவாசு கொண்டாடப்படுகிறது. அசாம் அரசு இந்த நாளை அரசு விடுமுறையாகக் குறித்தது.
# சதி சதானி

## விருது

சதி சதானி விருது சுதிய சாதி உன்னயன் பரிசத்தால் நிறுவப்பட்டது. கலை, கலாச்சாரம் மற்றும் இலக்கியத் துறையில் சிறந்த பங்களிப்பை வழங்குபவர்களுக்கு இந்த விருது வழங்கப்படுகிறது. பரிசத் அமைத்த குழுவால் கௌரவர் தேர்ந்தெடுக்கப்படுகிறார்.
# இலட்சுமி இந்திரா பாண்டா

இலட்சுமி இந்திரா பாண்டா ஜான்சி ராணியின் படைப்பிரிவில் இந்திய தேசிய இராணுவத்தில் சேர்ந்தார், இவருக்கு 14 வயதாக இருந்தபோது, இந்தியாவில் பிரித்தானிய ஆட்சிக்கு எதிராகப் போராடினார்.  
2008 ஆம் ஆண்டு அக்டோபர் மாதம் 25 ஆம் தேதியன்று இவருக்கு தேசிய சுதந்திர *சைனிக் சம்மான்* வழங்கப்பட்டது. இவ்விருது இந்தியாவில் ஒரு சுதந்திரப் போராட்ட வீரருக்கு வழங்கப்படும் மிக உயர்ந்த பட்டமாகும்.
# இலட்சுமி இந்திரா பாண்டா

## இறப்பு

2008 ஆம் ஆண்டு அக்டோபர் மாதம் 7 ஆம் தேதி பாண்டா, நீண்டகால நோயினால் தில்லி எய்ம்சு மருத்துவமனையில் இறந்தார். முழு அரசு மரியாதையுடன் இவரது உடல் தகனம் செய்யப்பட்டது. ஒரிசா காவல்துறை சார்பில் இவருக்கு மரியாதை செலுத்தப்பட்டது.
# தமிழக உழவர் உழைப்பாளர் கட்சி

**தமிழக உழவர் உழைப்பாளர் கட்சி** (*Thamizhaga uzhavar uzhaippalar katchi*) என்பது ஓர் இந்திய அரசியல் கட்சி ஆகும். குறிப்பாக இக்கட்சி தமிழ்நாடு மாநிலத்தில் செயற்பட்டு வருகிறது.
மாநில தலைவராக திரு எம். வேல்முருகன் உள்ளார்.  
2024 நாடாளுமன்றத் தேர்தலில் தமிழக உழவர் உழைப்பாளர் கட்சி திராவிட முன்னேற்றக் கழகத்திற்கு கூட்டணி ஆதரவு தந்துள்ளது.  
2021 சட்டமன்றத் தேர்தலில் மீண்டும் திராவிட முன்னேற்றக் கழகத்திற்கு தமிழக உழவர் உழைப்பாளர் கட்சி ஆதரவு தந்தது.  
2006 சட்டமன்றத் தேர்தலில் திராவிட முன்னேற்றக் கழகத்திற்கு தமிழக உழவர் உழைப்பாளர் கட்சி ஆதரவு தந்தது.
# தமிழக உழவர் உழைப்பாளர் கட்சி

## கட்சிக்கொடி

- பச்சை நிறம்.
- வெள்ளை நிறம்.
- நடுவில் ஏர் உழவர் இரட்டை மாடு சின்னம்.
- இடது புறம் தமிழக உழவர் உழைப்பாளர் கட்சி எழுத்து இந்தக் கொடியில் பதிக்கப்பட்டிருக்கின்றது.
# கற்றல் குறைபாடு

**கற்றல் குறைபாடு** அல்லது **கற்றல் சிரமம்** (Learning disability) தகவல்களைப் புரிந்துகொள்வதில் அல்லது செயலாக்குவதில் மூளையில் சிரமங்களை ஏற்படுத்தும் நிலையினைக் குறிப்பதாகும். இது பல்வேறு காரணிகளால் ஏற்படலாம். இதனை கற்கும் திறனில் இருக்கும் குறைபாடு எனத் தெளிவாக விளக்கப்படுவதனால் கற்கும் திறன் இல்லாமை , ஊனமுற்றவர்கள் என்ற தவறான எண்ணத்தைத் தவிர்க்கலாம். ஐக்கிய இராச்சியத்தில், "கற்றல் குறைபாடு" என்பது பொதுவாக அறிவுசார் இயலாமையைக் குறிக்கிறது, அதே நேரத்தில் எழுத்துமயக்கம் மற்றும் *டிஸ்ப்ராக்ஸியா* போன்ற நிலைமைகள் பொதுவாக "கற்றல் குறைபாடுகள்" என்று குறிப்பிடப்படுகின்றன.
# கற்றல் குறைபாடு

## வரையறை

அமெரிக்க ஐக்கிய நாடுகளில், கற்றல் குறைபாடுகள் உள்ள தனிநபர்களின் கல்வி மற்றும் நலனுக்காக அர்ப்பணிக்கப்பட்ட நிறுவனங்களின் பிரதிநிதிகளின் குழு **கற்றல் குறைபாடுகளுக்கான தேசிய கூட்டுக் குழு** (NJCLD) என அழைக்கப்படுகிறது. இது 'கற்றல் இயலாமை' என்ற சொல்லைப் பயன்படுத்தி, ஒரு குழந்தையின் வெளிப்படையான கற்கும் திறனுக்கும் அவர்களின் சாதனை நிலைக்கும் இடையே உள்ள முரண்பாட்டைக் குறிக்கிறது. இருப்பினும், கற்றல் இயலாமையை வரையறுப்பதில் பல சிரமங்கள் இருந்தன. கற்றல் இயலாமையைப் புரிந்துகொள்வதற்கும் கண்டறிவதற்கும் அடிப்படையாக மத்திய நரம்பு மண்டலச் செயலிழப்பை நம்புவதில் சிக்கல் இருந்தது. பெருமூளை வாதம் உள்ளவர்கள் போன்ற மத்திய நரம்பு மண்டல செயலிழப்பை அனுபவித்த பல நபர்கள் கற்றலில் குறைபாடுகளை அனுபவிக்கவில்லை என்பதுடன் இது முரண்பட்டது.
# கற்றல் குறைபாடு

## வரையறை

### அமெரிக்கா மற்றும் கனடா

அமெரிக்கா மற்றும் கனடாவில், **கற்றல் குறைபாடு** மற்றும் **கற்றல் சீர்குலைவு** (LD) என்ற சொற்கள், பேசுதல், கேட்பது, படிப்பது, எழுதுவது, எழுத்துப்பிழை, காரணம், ஒழுங்கமைக்கும் திறன் உள்ளிட்ட பரந்த அளவிலான கல்வி, தகவலைச் சேகரித்தல், மற்றும் கணிதச் செயல்பாடுகளைச் செய்தல் ஆகியவற்றில் ஏற்படும் பாதிப்பினைக் குறிக்கிறது. கற்றல் குறைபாடுகள் உள்ளவர்கள் பொதுவாக சராசரியாக அல்லது அதிக புத்திசாலித்தனம் கொண்டவர்கள் என கருதப்படுகிறது.<sup>&#x5B; *[[விக்கிப்பீடியா:மெய்யறிதன்மை|<span title="The sources [17] and [110;111] contradict each other (January 2024)">சிறந்த ஆதாரம்தேவை</span>]]* &#x5D;</sup>
# முத்தத்தி

**முத்தத்தி** (**Muthathi**) அல்லது **முட்டட்டி** என்பது இந்தியாவின் கர்நாடக மாநிலத்தில் உள்ள மலாவல்லிக்கு அருகில் இருக்கும் காவிரி ஆற்றின் கரையில் அமைந்துள்ள ஒரு குடியேற்றமாகும். இது காவிரி வனவிலங்கு சரணாலயத்தின் தாயகமான அடர்ந்த காடுகளால் சூழப்பட்டுள்ளது. இந்த இடம் சீதை மற்றும் அனுமன் ஆகியோருடன் புராணத் தொடர்புகளைக் கொண்டுள்ளது என்று கருதப்படுகிறது. மேலும், நகரத்திற்கு அருகில் இந்து தெய்வமாக வணங்கப்படும் அனுமனுக்கு ஒரு சிறிய கோயில் ஒன்று உள்ளது. நன்கு இணைக்கப்பட்ட மலைப்பாங்கான இந்த இடத்தை பெங்களூரிலிருந்து நேரடி பேருந்து அல்லது தனியார் வாகனங்கள் மூலம் அணுகலாம். கன்னடத் திரைப்பட நடிகர் ராஜ்குமார் இந்த இடத்தின் கோயில் தெய்வமான முத்தத்திராயன் (அனுமன்) நினைவாக *முத்துராஜா* என்று பெயரிடப்பட்டார் என்று சொல்லப்படுகிறது.
# ஷ்ரவணம்

**ஷ்ரவணம்** என்பது "ஷ்ரவ**"** श्रवः (கேட்டல் அல்லது காது) என்ற மூலத்திலிருந்து பெறப்பட்ட ஒரு சமசுகிருதச் சொல்லாகும். இது 'கேட்டது அல்லது வெளிப்படுத்தப்பட்டது' என்று பொருள் படும்.
# ஷ்ரவணம்

## இந்து தத்துவம்

இந்து தத்துவம் மற்றும் சடங்குகளில், குருவிடமிருந்து உபநிடதங்களின் ரகசியங்களைக் கேட்பது *ஷ்ரவணம்* என்று அழைக்கப்படுகிறது. ஒருவர் கேட்பதன் மூலம் கற்றுக்கொள்கிறார், இது கற்றலின் முதல் நிலை. பாரம்பரிய *வேதக் கோட்பாடுகள்* ஆசிரியர்களால் கற்று கொடுக்கப்படும். *ஷ்ரவணம்* என்பது பிரம்மத்தைப் பற்றிய உண்மையை அறிவதற்காக நூல்களை புரிந்து கொள்ளப்படும் மன செயல்பாடு ஆகும். சுருதி என்பது குருவால் (ஆசிரியர்) சிஷ்யனின் ('சிஷ்யன்') மனதில் விதைக்கப்பட்ட வேத ஞானத்தின் விதையாகும். அவர் அந்த விதையை தனது *ஷ்ரவணம்*, *மனனம்* மற்றும் *நிதித்யாசனம்* மூலம் வளர்க்கிறார்.  
யாக்யவல்க்கியர் அவரது மனைவி மைத்ரேயிக்கு, *தரிசனம்*, *ஷ்ரவணம்*, *மனனம்* மற்றும் *நிதித்யாசனம்* ஆகியவற்றைக் கொண்ட சாதனத்தின் வடிவத்தை பரிந்துரைத்தார். *தரிசனம் என்பது* கடவுளை அல்லது பிரம்மனைக் கண்டு உணர்ந்து கொள்வதைக் குறிக்கிறது. ஆன்மிகத் தேடலின் முதல் நிலை *ஷ்ரவணம்* என்றும், கேட்கும் அல்லது *சப்தமும்* ஆர்வத்தை உண்டாக்கி, பின்னர் அந்த ஆர்வங்களைத் தீர்த்து, அத்தியாவசியமற்றவற்றைப் பிரித்து, குழப்பத்தையும் சந்தேகங்களையும் நீக்கி, இயற்கையாகவே அடுத்த கட்டத்திற்கு (*மனனம்*) செல்ல வேண்டும் என்று யாக்யவல்க்கியர் கூறினார். *ஷ்ரவணம்* ஒரு உளவியல் பயிற்சி. வித்யாரண்யர் தனது பஞ்சதசியில் (ஸ்லோகம் I.53) விளக்குகிறார்:- தனிமனித சுயம் மற்றும் உன்னதமான பிரபஞ்ச சுயம் ஆகியவற்றின் அடையாளத்தின் உண்மையான முக்கியத்துவத்தை கண்டறிதல் அல்லது கண்டுபிடிப்பதே *ஷ்ரவணம்* என்று அழைக்கப்படுகிறது; மற்றும் தர்க்கரீதியான பகுத்தறிவு மூலம் அதன் செல்லுபடியாகும் சாத்தியத்தை அடைதல் *மனனம்* என்று அழைக்கப்படுகிறது. கேட்டல் மற்றும் பாகுபாடு ஆகியவை அறிவுக்கு நன்மை பயக்கும். இரண்டும் ஒன்றோடொன்று இணைக்கப்பட்டவை மற்றும் சுய அறிவைப் பெறுவதற்கான உள் வழிமுறைகள், முந்தையது பகுப்பாய்வு மற்றும் வாதத்தை உள்ளடக்கியது, மேலும் பிந்தையது தனிப்பட்ட சுயத்தின் இரட்டைத்தன்மையின் இடைவிடாத பிரதிபலிப்பாகும்.  
ஆறு குணாதிசயங்களின் அடிப்படையில் வேதாந்தம் பிரம்மத்தின் இருமை அல்லாத தன்மையைக் கற்பிக்கிறது என்று சதானந்தா விளக்குகிறார் - அ) விஷயத்தை ஆரம்பத்திலும் முடிவிலும் வழங்குதல், ஆ) விஷயத்தை மீண்டும் அல்லது மீண்டும் வழங்குதல், c) அசல் தன்மை அதாவது பொருள் வேறு எந்த மூலத்தின் மூலமும் அறியப்படவில்லை, ஈ) பொருளின் முடிவு அல்லது பயன்பாடு, இ) பொருளின் புகழ்ச்சி அல்லது புகழ்தல் மற்றும் f) விஷயத்திற்கு ஆதரவாக ஆர்ப்பாட்டம் அல்லது பகுத்தறிதல். *ஷ்ரவணம்* வேத நூல்கள் மற்றும் கூற்றுகளின் உண்மையான பொருளை உறுதி செய்வதில் விளைகிறது.  
இந்து மதத்திற்குள் பல்வேறு மரபுகள் மற்றும் வரலாற்று விவாதங்களில், சில நூல்கள் நியமங்களின் வேறுபட்ட மற்றும் விரிவாக்கப்பட்ட பட்டியலை பரிந்துரைக்கின்றன. எடுத்துக்காட்டாக, திருமூலரின் திருமந்திரம் புத்தகம் 3 இல் 552 முதல் 557 வரையிலான வசனங்கள், நேர்மறைக் கடமைகள், விரும்பத்தக்க நடத்தைகள் மற்றும் ஒழுக்கம் என்ற அர்த்தத்தில் பத்து நியமங்களை பரிந்துரைக்கின்றன. அவற்றில் இதுவும் ஒன்றாகும்.
# ஹிரி

ஹ்ரீ]]
**ஹிரி** அல்லது **ஹ்ரீ** என்பது "சுயமரியாதை" அல்லது "மனசாட்சி" என மொழிபெயர்க்கப்பட்ட ஒரு சொல். ஒருவரின் செயல்களில் அக்கறையுடன் செயல்படுவது மற்றும் அறம் அல்லாத செயல்களைத் தவிர்ப்பது போன்ற மனப்பான்மை இது என வரையறுக்கப்படுகிறது. இது அபிதர்ம போதனைகளில் உள்ள நல்லொழுக்கமான மன காரணிகளில் ஒன்றாகும்.
# ஹிரி

## இந்து சமயம்

இந்து மதத்திற்குள் பல்வேறு மரபுகள் மற்றும் வரலாற்று விவாதங்களில், சில நூல்கள் நியமங்களின் வேறுபட்ட மற்றும் விரிவாக்கப்பட்ட பட்டியலை பரிந்துரைக்கின்றன. எடுத்துக்காட்டாக, திருமூலரின் திருமந்திரம் புத்தகம் 3 இல் 552 முதல் 557 வரையிலான வசனங்கள், நேர்மறைக் கடமைகள், விரும்பத்தக்க நடத்தைகள் மற்றும் ஒழுக்கம் என்ற அர்த்தத்தில் பத்து நியமங்களை பரிந்துரைக்கின்றன. அவற்றில் இதுவும் ஒன்றாகும்.
# ஹிரி

## பௌத்த நியதி

"ஹிரி சுத்தா" என்ற தலைப்பைக் கொண்ட இரண்டு சூத்திரங்கள் பாளி மொழியில் உள்ளன. இந்த இரண்டு நூல்களும் தார்மீக அவமானம் பற்றிய பிரச்சினையை மையமாகக் கொண்டுள்ளன. முதல் சூத்திரம் (1.18) புத்தருக்கும் ஒரு தெய்வத்திற்கும் இடையே மனசாட்சியின் தன்மை பற்றிய ஒரு சிறு உரையாடலாகும். இரண்டாவது சூத்திரம் (2.3) உண்மையான நட்பின் தன்மை குறித்து புத்தருக்கும் ஒரு துறவிக்கும் இடையேயான கேள்வி பதில் உரையாடலாகும். *அபிதர்ம-சமுச்சயம்* கூறுகிறது: "ஹ்ரி என்றால் என்ன? இது நான் பார்க்கும் வரையில் ஆட்சேபனைக்குரியதைத் தவிர்ப்பது மற்றும் அதன் செயல்பாடு அறம் அல்லாத செயல்களைத் தவிர்ப்பதற்கான அடிப்படையை வழங்குவதாகும்."  
*அபிதர்மகோஷபஸ்யா* பத்து நல்லொழுக்க மனக் காரணிகளில் ஹ்ரியை பட்டியலிடுகிறது (*தாச குசலமஹாப்ஷிமிகா தர்மம்*). யோகச்சார மரபு இதை பதினொரு ஆரோக்கியமான மன காரணிகளில் ஒன்றாக அங்கீகரிக்கிறது. ஹ்ரி மற்றும் அபத்ராப்யம் ஆகியவற்றுக்கு இடையேயான வேறுபாடு என்னவென்றால், முந்தையது ஒழுக்கத்தைப் பற்றிய ஒருவரின் சொந்த புரிதலால் ஆதிக்கம் செலுத்துகிறது என்று முந்தைய உரை கூறுகிறது. இதற்கு நேர்மாறாக பிந்தையது, ஒருவரின் சங்கட உணர்வால் அதிகாரம் பெறுகிறது.  
*பத்தானா* இருபத்தைந்து சேடசிகாக்கள் அல்லது "அழகான மன காரணிகளில்" ஹிரியை பட்டியலிடுகிறது. ஹிரி பெரும்பாலும் *அபத்ராப்யம்* அல்லது தார்மீக அச்சத்துடன் இணைந்து செயல்படுகிறது. தீய செயல்களைச் செய்வதைத் தவிர்க்க ஒரு நபரை ஊக்கப்படுத்துவதற்கு இவை இரண்டும் பொறுப்பாகும். அவர்கள் ஒன்றாக *லோகபாலன்* அல்லது "உலகின் பாதுகாவலர்கள்" என்று அழைக்கப்படுகிறார்கள். *புகலபஞ்சத்தி* கூறுகிறது: "ஒருவன் வெட்கப்பட வேண்டியதைக் குறித்து வெட்கப்படுதல், தீய மற்றும் ஆரோக்கியமற்ற செயல்களைச் செய்வதில் வெட்கப்படுதல்: இது தார்மீக அவமானம் (ஹிரி) என்று அழைக்கப்படுகிறது, ஒருவர் பயப்பட வேண்டியதைப் பற்றி பயப்படுதல், தீய மற்றும் ஆரோக்கியமற்ற விஷயங்களைச் செய்வது: இது தார்மீக பயம் என்று அழைக்கப்படுகிறது."  
ஹிரி அல்லது ஹிரிதேவி என்பது ஒரு தெய்வத்தின் பெயர் மற்றும் சக்ரனின் மகள்களில் ஒருவராகும். அவரது பெயர் சில நேரங்களில் "கௌரவம்" என்று மொழிபெயர்க்கப்படுகிறது. அவர் *சுதபோஜன ஜாதகம்* மற்றும் மஹாவஸ்துவின் *மஞ்சரி ஜாதகம்* உட்பட பல நூல்களில் தோன்றுகிறார். இது *ஆடனாடிய சூத்திரத்தில்* அழைக்கப்படும் ஒரு யக்ஷத்தின் பெயராகும்.
# மீனாட்சி பாட்டீல்

**மீனாட்சி பாட்டீல்** (*Meenakshi Patil*) மகராட்டிராவினைச் சார்ந்த இந்திய அரசியல்வாதியும் மேனாள் மகாராட்டிரச் சட்டமன்ற உறுப்பினரும் ஆவார். இவர் 1995 முதல் 1999 வரையிலும் 1999 முதல் 2004 வரையிலும் பின்னர் 2009 முதல் 2014 வரை மகராட்டிராவின் அலிபாக் சட்டமன்றத் தொகுதியிலிருந்து மகாராட்டிர சட்டமன்ற உறுப்பினராகப் பணியாற்றியவர் ஆவார்.
# மீனாட்சி பாட்டீல்

## வாழ்க்கை

மீனாட்சி பாட்டீல் 1947-இல் பிறந்தார். இவர் முன்னாள் எதிர்க்கட்சித் தலைவரான தத்தா நாராயண் பாட்டீலின் மருமகள் ஆவார். இவர் இந்திய விவசாயிகள் மற்றும் தொழிலாளர் கட்சியைச் சேர்ந்தவர்.
# அம்பிகா பெரி

**அம்பிகா பெரி** (*Ambica Beri*) என்று அறியப்படும் இவரது இயற்பெயர் **அம்பிகா சுபர்வால்** என்பதாகும். இவர், ஒரு இந்திய கலைக்கூடத்தின் உரிமையாளராக இருக்கிறார். மேலும், கலைஞர்களுக்கான ஓய்வு விடுதியை மத்திய பிரதேசத்தில் நிறுவியதற்காக 2018 இல் இவருக்கு நாரி சக்தி விருது விருது வழங்கப்பட்டது.
# அம்பிகா பெரி

## வாழ்க்கை

அம்பிகா சுபர்வால் ஒரு பெண்ணாக கலையில் ஆர்வம் கொண்டிருந்தார். இவளுடைய தந்தை ஒரு கட்டிடக் கலைஞர் ஆவார்.  
அம்பிகா பெரி ஒரு கலைக்கூடத்தின் உரிமையாளராக அறியப்படுகிறார். இவரது கலைக்கூடம் 1990 இல் திறக்கப்பட்டது. மேர்கு வங்காளத்தின் தலைநகர் கொல்கத்தாவில் அமைந்துள்ள இது, *சமஸ்கிருதி கலைக்கூடம்* என்று அழைக்கப்படுகின்றது.  
அம்பிகா பெரி கலைஞர்களுக்காக ஒரு ஓய்வு விடுதியை நிறுவினார். இது "ஆர்ட் இச்சோல்" (**Art Ichol**) என்று அழைக்கப்படுகிறது, இது, &nbsp;கஜுராஹோவின் சுற்றுலாப் பகுதியிலிருந்து 140 கி.மீ. தொலைவில் அமைந்துள்ள சிறிய கிராமமான இச்சோலில் உள்ளது மேலும், "கலைஞர்கள், எழுத்தாளர்கள் மற்றும் சிற்பிகளுக்கான இந்தியாவின் ஒரே நிரந்தரமான ஆக்கப்பூர்வமான ஓய்வு விடுதி என்று கூறப்பட்டது."  
வங்காள சரோது இசைக் கலைஞரும், சரோது தவிர பிற இசைக்கருவிகளையும் வாசிக்க கூடியவரும் இசைத்தொகுப்பாளரும், இருபதாம் நூற்றாண்டின் இந்திய பாரம்பரிய இசை ஆசிரியர்களில் மிகப் புகழ்பெற்றவருமான மத்திய பிரதேசத்தின் மைகாரில் அல்லாவுதீன் கானின் வீட்டை அம்பிகா பெரி மீட்டெடுத்தார். இந்த வீடு மூன்று பகுதிகளாக உள்ளது. இதன் இரண்டு பகுதிகள் கலைக்கூடம் மற்றும் ஓய்வு விடுதியாகவும் அமரியா என்று அழைக்கப்படும் பகுதி எழுத்தாளர்கள் பயன்பாட்டிற்கும் உள்ளது. இந்த இடம், மூன்று ஏக்கர் சிற்ப பூங்காவை உள்ளடக்கியது. அதில் 'சரோத்' இசைக்கருவி வாசிக்கும் அல்லாவுதீன் கானின் சிலை காட்சிக்கு வைக்கப்பட்டுள்ளது.
# அம்பிகா பெரி

## விருது

கலைஞர்களுக்கான ஓய்வு விடுதியை மத்திய பிரதேசத்தில் நிறுவியதற்காக 2018 இல் இவருக்கு நாரி சக்தி விருது விருது வழங்கப்பட்டது. இது இந்தியாவில் "பெண்களுக்கு வழங்கப்படும் மிக உயர்ந்த விருது" ஆகும். அனைத்துலக பெண்கள் தினமான மார்ச்சு 8, 2018 அன்று அம்பிகா பெரிக்கு நாரி சக்தி விருது வழங்கப்பட்டது. புதுதில்லியில் உள்ள குடியரசுத் தலைவர் இல்லத்தில் குடியரசுத் தலைவர் ராம் நாத் கோவிந்த் இந்த விருதை வழங்கினார். இந்தியப் பிரதமர் நரேந்திர மோதி பெண்கள் மற்றும் குழந்தைகள் மேம்பாட்டுத் துறை அமைச்சர் மேனகா காந்தி ஆகியோரும் கலந்து கொண்டனர். இந்த விருது வழங்கும் நிகழ்ச்சியில் சுமார் ஒன்பது நிறுவனங்கள் உட்பட, 30 பேர் கௌரவிக்கப்பட்டனர். விருது பெற்ற அனைவரும் விருதுடன் கூடிய பரிசுத்தொகையாக தலா $ 100,000 பெற்றனர்.
# யசோமதி சந்திரகாந்த் தாக்கூர்

**யசோமதி தாக்கூர்** (*Yashomati Chandrakant Thakur*) என்பவர் இந்திய அரசியல்வாதியும் மகாராட்டிரா சட்டமன்ற மேனாள் உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். யசோமதி 2020 முதல் 2022 வரை மகாராட்டிராவின் அமராவதி மாவட்டத்தின் பாதுகாவலர் அமைச்சராகவும், 14ஆவது மகாராட்டிர சட்டமன்ற உறுப்பினராகவும் இருந்தார். இவர் தியோசா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினராகப் பணியாற்றினார்.  
கருநாடக மாநில காங்கிரசு கட்சி விவகாரங்களுக்கான அகில இந்திய காங்கிரசு செயலாளராக யசோமதி தாக்கூர் நியமிக்கப்பட்டார். இவர் மகாராட்டிராவின் அமராவதிக்கு அகில இந்திய காங்கிரசு குழுச் செயலாளராக நியமிக்கப்பட்டார்.  
தியோசா சட்டமன்ற சட்டமன்ற உறுப்பினராக 2009ஆம் ஆண்டிலிருந்து யசோமதி தாக்கூர் தொடர்ந்து மூன்று வெற்றி பெற்று சட்டமன்ற உறுப்பினராகப் பணியாற்றினார். இவருக்கு முன், இவரது தந்தை இத்தொகுதியில் சட்டமன்ற உறுப்பினராக இருந்துள்ளார்.  
உத்தவ் தாக்கரே தலைமையிலான மகாவிகாசு அகாடி அரசில் அமைச்சராகப் பதவியேற்றார். அமராவதி மாவட்டத்தின் பாதுகாப்பு அமைச்சராகவும் இருந்தார்.
# யசோமதி சந்திரகாந்த் தாக்கூர்

## குற்ற வழக்கு(கள்)

**2012 தாக்குதல் வழக்கு**-இந்த வழக்கில் அமராவதியில் உள்ள நீதிமன்றம் அக்டோபர் 15ஆம் தேதி மாநிலத்தின் பெண்கள் மற்றும் குழந்தைகள் மேம்பாட்டுத் துறை அமைச்சராக இருக்கும் தாக்கூர் மற்றும் அவரது ஓட்டுநர் உட்பட 3 பேர் குற்றவாளிகள் என்று தீர்ப்பளித்தது. இவர்களுக்கு மூன்று மாதச் சிறைத்தண்டனை விதித்தது.
# யசோமதி சந்திரகாந்த் தாக்கூர்

## சட்டமன்ற தளிகா தலைவர் 2019

நாக்பூர் விதர்பாவில் நடைபெற்ற மகாராட்டிரச் சட்டசபையின் குளிர்காலக் கூட்டத் தொடருக்கு 16 திசம்பர் 2019 அன்று நானா படோலே அவர்களால் சட்டப்பேரவை தளிகா தலைவராக நியமிக்கப்பட்டார்.
# பிளாட்டினம்(II) புளோரைடு

**பிளாட்டினம்(II) புளோரைடு** (*Platinum(II) fluoride*) என்பது PtF<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். பிளாட்டினமும் புளோரினும் சேர்ந்து இச்சேர்மம் உருவாகிறது. அதன் இருப்பு நிச்சயமற்றது என்று சில ஆதாரங்கள் கூறுகின்றன.
# பிளாட்டினம்(II) புளோரைடு

## தயாரிப்பு

500-600 ° செல்சியசு வெப்பநிலையில் பிளாட்டினமும் புளோரினும் சேர்வதால் பிளாட்டினம்(II) புளோரைடு உருவாகிறது. :  
::|Pt + F<sub>2</sub> -> PtF<sub>2</sub>
# பிளாட்டினம்(II) புளோரைடு

## இயற்பியல் பண்புகள்

பிளாட்டினம்(II) புளோரைடு மஞ்சள் நிறப் படிகங்களாக உருவாகிறது. இது நீரில் கரையாது.
# பிளாட்டினம்(II) புளோரைடு

## வேதிப்பண்புகள்

பிளாட்டினம் (II) புளோரைடு வலுவாக சூடுபடுத்தப்பட்டால் சிதைவடைகிறது:
::PtF<sub>2</sub> → Pt + F<sub>2</sub>
# கெரிந்திரா

**கெரிந்திரா** அல்லது **பெரும் இந்தோனேசிய இயக்கக் கட்சி** (ஆங்கிலம்: *Gerindra Party* அல்லது *Great Indonesia Movement Party*; (**Gerindra**) இந்தோனேசியம்: *Partai Gerakan Indonesia Raya* அல்லது *Gerakan Indonesia Raya*) *(Gerindra)* என்பது இந்தோனேசியாவில் வலதுசாரி; மற்றும் தேசியவாத சித்தாந்தம் கொண்ட ஓர் அரசியல் கட்சியாகும்.  
இந்தக் கட்சி, 2008-ஆம் ஆண்டில், பிரபோவோ சுபியாந்தோ என்பவரால் உருவாக்கப்பட்டது.
# கெரிந்திரா

## வரலாறு

21 ஏப்ரல் 2004 அன்று நடைபெற்ற கோல்கார் கட்சியின் அதிபர் வேட்பாளர் மாநாட்டில் அதிபர் பதவியைப் பெற்ற பிறகு, பிரபோவோ 12 சூலை 2008 அன்று பதவி துறப்பு செய்யும் வரை கோல்கார் ஆலோசனைக் குழுவில் உறுப்பினராகப் பணியாற்றினார், அசீம் சோஜோ அடிகுசுமோ, பிரைம் டைம் தொலைக்காட்சியில் கட்சியின் விளம்பரப் பிரச்சாரத்திற்கு உதவியவர்.
# கெரிந்திரா

## தேர்தல் முடிவுகள்

### சட்டமன்ற தேர்தல் முடிவுகள்

| தேர்தல் | மொத்த இடங்கள் வென்றன | மொத்த வாக்குகள் | வாக்குகளின் பங்கு | தேர்தல் முடிவு | கட்சி தலைவர் |
| --- | --- | --- | --- | --- | --- |
| 2009 | align=4.646.406 | align=4,46% | align=புதிய கட்சி | 'எதிர்க்கட்சி''' |  |
| 2014 | align=14.760.371 | align=11,81% | align=47 | 'எதிர்க்கட்சி''' |  |
| align=2019 | align=17.594.839 | align=12,57% | align=5 | 'அரசு கூட்டணி''' |  |
| align=2024 | align=20,071,708 | align=13.22% | align=8 | 'அரசு கூட்டணி''' | } |
# கெரிந்திரா

## தேர்தல் முடிவுகள்

### குடியரசுத் தலைவர் தேர்தல்

| மொத்த வாக்குகள் | வாக்குகளின் பங்கு | விளைவு |
| --- | --- | --- |
குறிப்பு: தடிமனான பெயர்கள் கட்சி உறுப்பினர்களைப் பயன்படுத்துகின்றன.
# அதீதி சுனில் தாக்கரே

**அதீதி சுனில்** தாக்கரே(*Aditi Sunil Tatkare*) தேசியவாத காங்கிரசு கட்சியைச் சேர்ந்த ஓர் இந்திய அரசியல்வாதி ஆவார். இவர் 2023 முதல் சிண்டே அரசாங்கத்திலும் 2019 - 2022 தாக்கரே அரசாங்கத்திலும் மகாராட்டிர மாநில அமைச்சராக இருந்தார். இவர் ரோகாவைச் சேர்ந்தவர். இவர் 24 அக்டோபர் 2019 அன்று ஸ்ரீவர்தன் சட்டமன்றத் தொகுதியிலிருந்து மகாராட்டிரா சட்டமன்ற உறுப்பினராகத் தேர்ந்தெடுக்கப்பட்டார். இவர் 26 நவம்பர் 2019 அன்று சட்டமன்ற உறுப்பினராகப் பதவியேற்றார்.
# அதீதி சுனில் தாக்கரே

## வகித்த பதவிகள்

- 2017 - 2019 தலைவர், இராய்காட் மாவட்ட பரிஷத்
- 2019 - சிறீவர்தன் சட்டமன்றத் தொகுதி-மகாராட்டிர சட்டமன்ற உறுப்பினர்
- 30 திசம்பர் 2019 - 29 சூன் 2022 மகாராட்டிரா மாநில அரசின் அமைச்சர்  
**துறைகள்:** தாக்கரே அமைச்சகம்  
- சட்டம் மற்றும் நீதித்துறை
- தொழில்கள்.
- சுரங்கத் துறை.
- சுற்றுலா.
- தோட்டக்கலை
- விளையாட்டு மற்றும் இளைஞர் நலன்
- நெறிமுறை
- தகவல் மற்றும் மக்கள் தொடர்பு
- 2020 - 2022 மகாராட்டிராவின் ராய்கட் மாவட்ட அரசாங்கத்தின் பாதுகாப்பு அமைச்சர்
- 27 சூன் 2022 - 29 சூன் 2022 மகாராட்டிரா அரசின் கூடுதல் பொறுப்பு அமைச்சர்  
**துறைகள்:** தாக்கரே அமைச்சகம்  
- துறைமுக வளர்ச்சி
27 சூன் 2022 அன்று *கூடுதல் பொறுப்பு*
- கார் நில மேம்பாடு
27 சூன் 2022 அன்று *கூடுதல் பொறுப்பு*
- சிறப்பு உதவி
27 சூன் 2022 அன்று *கூடுதல் பொறுப்பு*
- கலாச்சார விவகாரங்கள்
27 சூன் 2022 அன்று *கூடுதல் பொறுப்பு*
- பள்ளிக் கல்வி
27 சூன் 2022 அன்று *கூடுதல் பொறுப்பு*
- 02 சூலை 2023 - தற்போது வரை  
மகாராட்டிரா அரசில் பெண்கள் மற்றும் குழந்தைகள் மேம்பாட்டுக்கான அமைச்சரை
# அலிசன் பெக்டெல்

**அலிசன் பெக்டெல்** ( *Alison Bechdel*; பிறப்பு; செப்டம்பர் 10, 1960 ) அமெரிக்க ஐக்கிய நாட்டைச் சேர்ந்த கேலிச்சித்திர வரைஞர் ஆவார். முதலில் நீண்ட காலமாக இயங்கி வரும் டைக்ஸ் *டு வாட்ச் அவுட்* கேலிச்சித்திரத்திற்காக அறியப்பட்ட இவர், 2006 ஆம் ஆண்டு தனது வரைகலை நினைவுக் குறிப்பான *ஃபன் ஹோம்* மூலம் விமர்சன ரீதியாகவும் வணிக ரீதியாகவும் வெற்றியைப் பெற்றார். இது பின்னர் 2015 இல் சிறந்த இசையமைப்பிற்கான டோனி விருதை வென்ற இசையாக மாற்றப்பட்டது 2012 இல், இவர் *ஆர் யூ மை மதர்?* என்ற இரண்டாவது கேலிச்சித்திர நினைவுக் குறிப்பை வெளியிட்டார். இவர் 2014 ஆம் ஆண்டு மேக்ஆர்தர் "ஜீனியஸ்" விருதைப் பெற்றவர். இவர், திரைப்படம் மற்றும் பிற புனைகதைகளில் பெண்களின் பிரதிநிதித்துவத்தை அளவிடுவதற்கான ஒரு சோதனையான பெக்டெல் சோதனையைத் தோற்றுவித்ததற்காகவும் அறியப்படுகிறார்.
# அலிசன் பெக்டெல்

### ஃபன் ஹோம்

2006 ஆம் ஆண்டில், பெக்டெல் *ஃபன் ஹோம்: எ ஃபேமிலி டிராஜிகோமிக்* என்ற சுயசரிதையான "துரதிர்ஷ்டவசமான" தனது குழந்தைப் பருவம் மற்றும் த்னது தந்தையின் தற்கொலைக்கு முன்னும் பின்னுமான ஆண்டுகளை விவரித்தார். இது இவருடைய பெற்றோருடன், முக்கியமாக தனது தந்தையுடனான உறவின் கடந்த கால மற்றும் நிகழ்கால கட்டங்களை விவரிக்கிறது. மேலும் வீட்டைவிட்டு வெளியே வரும்போது தனிநபர்கள் எதிர்கொள்ளும் துயரங்களை சித்தரிக்கிறது. *எண்டர்டெயின்மென்ட் வீக்லி*, *பீப்பிள்* மற்றும் தி நியூயார்க் டைம்ஸில் உள்ள பல அம்சங்களுடன் பெக்டலின் முந்தைய படைப்பை விட *ஃபன் ஹோம்* பரவலான முக்கிய கவனத்தைப் பெற்றுள்ளது. *ஃபன் ஹோம் ஹார்ட்கவர்* நான்ஃபிக்ஷனுக்கான ''தி நியூயார்க் டைம்ஸின் சிறந்த விற்பனையாகும் நூல்களின் பட்டியலில் இரண்டு வாரங்கள் இடம் பிடித்தது.  
*ஆர் யூ மை மதர்?*: *எ காமிக் டிராமா*, என்ற இவரது இரண்டாவது கேலிச்சித்திர வரைகலை நினைவுக் குறிப்பு மே 2012 இல் வெளியிடப்பட்டது. இது இவரது தாயுடனான உறவில் கவனம் செலுத்துகிறது. பெக்டெல் அதன் கருப்பொருள்களை "சுய, அகநிலை, ஆசை, யதார்த்தத்தின் இயல்பு, அந்த வகையான விஷயம்" என விவரித்தார்.  
2021 இல் பெக்டெல், *தி சீக்ரெட் டூ சூப்பர்ஹியூமன் ஸ்ட்ரென்த்* என்ற மற்றொரு நினைவுக் குறிப்பையும் வெளியிட்டார்.
# அலிசன் பெக்டெல்

## சொந்த வாழ்க்கை

பெக்டெல் 19 வயதில் நேர்பாலீர்ப்பாளர் என தனது பாலின அடையாளத்தை சுயமாக வெளிப்படுத்தினார். இவரது பாலியல் மற்றும் பாலின இணக்கமின்மை இவரது பணியின் முக்கிய பெரும் பங்காகும். மேலும் "பெண்கள், நேர்பாலீர்ப்பாளர்கள் மட்டும் அல்ல, வழக்கமான மனிதர்கள் என்பதை காட்டுவதே எனது பணியின் ரகசிய குறிக்கோள்" என்று கூறியுள்ளார். பிப்ரவரி 2004 இல், பெக்டெல் 1992 முதல் தனது காதலியான ஆமி ரூபினை, சான் பிரான்சிஸ்கோவில் ஒரு பொது விழாவில் மணந்தார். இருப்பினும், அந்த நேரத்தில் நகரத்தால் வழங்கப்பட்ட அனைத்து ஒரே பாலின திருமண உரிமங்களும் கலிபோர்னியா உச்ச நீதிமன்றத்தால் ரத்து செய்யப்பட்டன. பெக்டெல் மற்றும் ரூபின் 2006 இல் பிரிந்தனர் ஜூலை 2015 இல் அவர்களின் திருமணத்திற்கு முன்பு ஏழரை ஆண்டுகள் அவர் தனது கூட்டாளியான ஹோலி ரே டெய்லருடன் ஒரு ஓவியருடன் வாழ்ந்தார். இவர் 1996 இல் வாங்கிய ஒரு வீட்டில் , வெர்மான்ட்டின் போல்டனில் வசிக்கிறார். அதில் தனது பணிக்காக சொந்த அரங்கத்தையும் நிறுவியுள்ளார்.  
கேலிச்சித்திர வடிவத்திற்கான இவரது சிறந்த பங்களிப்புகளுக்காக, 2016 ஆம் ஆண்டில் *காமிக்ஸ் அலையன்ஸ்* என்ற அமெரிக்க இணையதளம் வாழ்நாள் சாதனை அங்கீகாரத்திற்கு தகுதியான பன்னிரண்டு பெண் கேலிச்சித்திர ஓவியர்களில் ஒருவராக பெக்டலை பட்டியலிட்டது.
# அலிசன் பெக்டெல்

## இதனையும் காண்க

- வரைகதை
# திருப்தி சாவந்த்

**திருப்தி பிரகாசு சாவந்த்** (*Trupti Sawant*) மகாராட்டிர மாநிலம் மும்பையைச் சேர்ந்த பாரதிய ஜனதா கட்சி அரசியல்வாதி ஆவார். இவர் இந்தியாவின் மகாராட்டிரா, மும்பையின் கிழக்கு பாந்த்ரா சட்டமன்றத் தொகுதியிலிருந்து சிவசேனா உறுப்பினர் இருக்கும் வரை சட்டமன்ற உறுப்பினராக இருந்தார். இவர் 2015 பாந்த்ரா கிழக்கு இடைத்தேர்தலில் முன்னாள் முதல்வர் நாராயண் ரானேவை 19,008 வாக்குகள் வித்தியாசத்தில் தோற்கடித்தார்.
# திருப்தி சாவந்த்

## பதவி

- 2015: மகாராட்டிரா சட்டப் பேரவை உறுப்பினர்
# திருப்தி சாவந்த்

## மேலும் பார்க்கவும்

- மும்பை வட மத்திய மக்களவைத் தொகுதி
# மாதுரி மிசல்

**மாதுரி மிசல்** (*Madhuri Misal*) பாரதிய ஜனதா கட்சியின் தலைவர் மற்றும் புனே நகரத்தில் உள்ள பார்வதி சட்டமன்றத் தொகுதியிலிருந்து தேர்ந்தெடுக்கப்பட்ட மகாராட்டிர சட்டமன்ற உறுப்பினர் ஆவார்.
# மாதுரி மிசல்

## வகித்த பதவிகள்

- 2009: மகாராட்டிரா சட்டப் பேரவை உறுப்பினர்
- 2014: மகாராட்டிர சட்டப் பேரவை உறுப்பினர் (இரண்டாவது முறை)
- 2019: மகாராஷ்டிர சட்டப் பேரவை உறுப்பினர் (மூன்றாவது முறை)
# லோகபாலன்

பிரம்பனன், ஜாவா, சிவன் கோவிலின் சுவரில், திசைகளின் காவலர்களான 9 ஆம் நூற்றாண்டின் இந்து லோகபாலன்]]
**லோகபாலன்** , சமசுகிருதம், பாளி மற்றும் திபெத்தியம் உள்ளிட்ட பல மொழிகளில் "உலகின் பாதுகாவலர்" என பொருள் படும். இது இந்து அல்லது பௌத்த சூழலில் காணப்படுகிறதா என்பதைப் பொறுத்து வெவ்வேறு பயன்பாடுகளைக் கொண்டுள்ளது. இந்து சமயத்தில், லோகபாலர் என்பது எட்டு, ஒன்பது மற்றும் பத்தாவது திசைகளுடன் தொடர்புடைய திசைகளின் காவலர்களைக் குறிக்கிறது. பௌத்தத்தில், லோகபாலர் என்பது நான்கு பரலோக அரசர்களையும் (சதுர்மகாராஜாக்கள்) மற்ற பாதுகாவலர்களையும் குறிக்கிறது, அதேசமயம் திசைகளின் பாதுகாவலர்கள் திக்பாலார் என்று குறிப்பிடப்படுகிறார்கள்.
# லோகபாலன்

## இந்து சமயம்

இந்து சமயத்தில், திசைகளின் பாதுகாவலர்கள் திக்பாலர்கள் என்று அழைக்கப்படுகிறார்கள். நான்கு பெரும் திசையை காப்பவர்கள் லோகபாலர்கள் என அழைக்கப்படுகின்றனர்.  
- குபேரன் (வடக்கு)
- யமன் (தெற்கு)
- இந்திரன் (கிழக்கு)
- வருணன் (மேற்கு)  
இந்த லோகபாலர்களின் சிலைகளை கோபுரவாசல்களின் வைப்பது வழக்கம். இந்து சாஸ்திரங்களில் திசைகளின் பெயரை அந்தந்த திசைகளின் அதிபதிகளை வைத்து கூறுவதுண்டு.
# லோகபாலன்

## பௌத்த சமயம்

பௌத்தத்தில், *லோகபாலர்* என்பது *தர்மபாலாவின்* இரண்டு பரந்த வகைகளில் ஒன்றாகும் (பௌத்த மதத்தின் பாதுகாவலர்கள்) - மற்ற வகை ஞான பாதுகாவலர்கள். சீனா<nowiki/>வில், ஒவ்வொன்றும் கூடுதலாக ஒரு குறிப்பிட்ட திசை மற்றும் சீன வானியல்/ஜோதிடத்தின் நான்கு விலங்குகளுடன் தொடர்புடையது, அத்துடன் நிலம் முழுவதும் பயிர்களுக்கு சாதகமான வானிலை மற்றும் அமைதியை உறுதி செய்யும் கடவுள்களாக கிராமப்புற சமூகங்களில் மிகவும் மதச்சார்பற்ற பங்கு வகிக்கிறது. அவர்களின் கவசம் மற்றும் காலணிகள், ஒவ்வொன்றும் அதன் சொந்த மந்திர ஆயுதங்களைக் கொண்டுள்ளன. அவர்களின் பெயர்கள் திருதராட்டிரன் (கிழக்கு), விருபாட்சன் (மேற்கு) வைஷ்ரவணன் (வடக்கு) மற்றும் விருத்தகன் (தெற்கு).  
திபெத்திய பௌத்தத்தில், இந்த உலகப் பாதுகாவலர் தெய்வங்களில் பல, பத்மசாம்பவரின் ஆளுமைக்குட்பட்ட பூர்வீக திபெத்திய தெய்வங்கள், மலைக் கடவுள்கள், பேய்கள் அல்லது ஆவிகள். அவை ஒரு மடம், புவியியல் பகுதி, குறிப்பிட்ட பாரம்பரியம் அல்லது பாதுகாவலர்களைப் பாதுகாக்க உறுதிமொழியால் அடிபணியப்பட்டுள்ளன. பொதுவாக இந்த உலகப் பாதுகாவலர்கள் மடாலயம் அல்லது பௌத்த பயிற்சியாளருக்குப் பொருள் ரீதியாக உதவுவதற்கும், நடைமுறையில் உள்ள தடைகளை நீக்குவதற்கும் அழைக்கப்படுகிறார்கள். இருப்பினும், அவர்கள் சம்சாரிக்களாகக் கருதப்படுவதால், அவர்கள் வணங்கப்படுவதில்லை அல்லது அடைக்கலப் பொருட்களாகக் கருதப்படுவதில்லை.  
பத்தாயிரம் புத்தர்களின் நகரத்தைச் சேர்ந்த திரிபிடக குரு ஷ்ரமண ஹ்சுவான் ஹுவாவின் கூற்றுப்படி, இந்த உயிரினங்கள் ஷுரங்கமா மந்திரத்தில் தர்மத்தையும் அதன் பயிற்சியாளர்களையும் பாதுகாக்க அழைக்கப்படுகின்றன (இணைக்கப்பட்டு வரவழைக்கப்படுகின்றன) மற்றும் அறிவுறுத்தப்படுகின்றன.
# மந்தா விஜய் மத்ரே

**மந்தா விஜய் மத்ரே** (*Manda Vijay Mhatre*) என்பவர் இந்திய அரசியல்வாதியும் மகாராட்டிர மாநில சட்டமன்ற மேனாள் உறுப்பினரும் ஆவார். இவர் 13வது மகாராட்டிர சட்டமன்ற உறுப்பினர் ஆவார். இவர் பேலாபூர் சட்டமன்ற தொகுதியில் 2014ஆம் ஆண்டு நடைபெற்ற தேர்தலிலும் 2019ஆம் ஆண்டு நடைபெற்ற தேர்தலிலும் பாரதிய ஜனதா கட்சி சார்பில் போட்டியிட்டு வெற்றி பெற்றார்.
# செலாயாங் மக்களவைத் தொகுதி

**செலாயாங் மக்களவைத் தொகுதி** (மலாய்: *Kawasan Persekutuan Selayang*; ஆங்கிலம்: *Selayang Federal Constituency*; சீனம்: 士拉央联邦选区) என்பது மலேசியா, சிலாங்கூர், கோம்பாக் மாவட்டத்தில் அமைந்துள்ள ஒரு மக்களவைத் தொகுதி (**P097**) ஆகும்.  
செலாயாங் மக்களவைத் தொகுதி 1974-ஆம் ஆண்டில் உருவாக்கப்பட்டது. முதன்முதலாக 1974-ஆம் ஆண்டில் முதலாவது மக்களவைப் பொதுத் தேர்தல் நடைபெற்றது. அதன் பின்னர், இறுதியாக 2022-ஆம் ஆண்டில் பொதுத் தேர்தல் நடைபெற்றது.  
அத்துடன் 1974-ஆம் ஆண்டில் இருந்து செலாயாங் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# செலாயாங் மக்களவைத் தொகுதி

## கோம்பாக் மாவட்டம்

கோம்பாக் மாவட்டம் கிள்ளான் பள்ளத்தாக்கில் அமைந்து உள்ளது. கோலாலம்பூர் பெருநகரம்; மற்றும் சிலாங்கூர் மாநிலத்தில் உள்ள வேறு சில மாவட்டங்களும் இந்தக் கிள்ளான் பள்ளத்தாக்கில் உள்ளன.  
கோம்பாக் மாவட்டத்தில் அமைந்துள்ள பிற பகுதிகள்:  
- பத்து ஆராங்
- குவாங்
- ரவாங்
- குண்டாங்
- கோம்பாக்
- செலாயாங்
- கெப்போங்
- உலு கிள்ளான்  
1974 பிப்ரவரி 1-ஆம் தேதி கோலாலம்பூர் ஒரு கூட்டாட்சி பிரதேசமாக அறிவிக்கப்பட்டது. அதே நாளில் தான் இந்தக் கோம்பாக் மாவட்டமும் உருவாக்கப்பட்டது. 1997-ஆம் ஆண்டு வரை, ரவாங் நகரம் கோம்பாக் மாவட்டத்தின் தலைநகராக இருந்தது. அதன் பின்னர் பண்டார் பாரு செலாயாங், இந்த மாவட்டத்தின் தலைநகரமாக மாற்றப்பட்டது.
# செலாயாங் மக்களவைத் தொகுதி

## செலாயாங் மக்களவைத் தொகுதி

| கோலா சிலாங்கூர் மக்களவைத் தொகுதியின் உறுப்பினர்கள்
(1974 - 2023) |  |  |  |
| --- | --- | --- | --- |
| 4-ஆவது | P077 | 1974–1975 | வால்டர் லோ போ கான்
(Walter Loh Poh Khan) |
| 1975–1978 | ரோஸ்மேரி சோவ் போ கெங்
(Rosemary Chow Poh Kheng) |  |  |
| 5-ஆவது | 1978–1982 | ரபிடா அசீஸ்
(Rafidah Aziz) |  |
| 6-ஆவது | 1982–1986 | ரகிமா ஒசுமான்
(Rahmah Othman) |  |
| 7-ஆவது | P087 | 1986–1990 | சலேகா இசுமாயில்
(Zaleha Ismail) |
| 8-ஆவது | 1990–1995 |  |  |
| 9-ஆவது | P090 | 1995–1999 | சான் காங் சோய்
(Chan Kong Choy) |
| 10-ஆவது | 1999–2004 |  |  |
| 11-ஆவது | P097 | 2004–2008 |  |
| 12-ஆவது | 2008–2013 | வில்லியம் லியோங் ஜீ கீன்
(William Leong Jee Keen) |  |
| 13-ஆவது | 2013–2018 |  |  |
| 14-ஆவது | 2018–2022 |  |  |
| 15-ஆவது | 2022–தற்போது | } |  |
# செலாயாங் மக்களவைத் தொகுதி

## செலாயாங் மக்களவைத் தொகுதி

### செலாயாங் சட்டமன்ற தொகுதிகள்

| செலாயாங் | அம்பாங் |
| --- | --- |
| கோம்பாக் |  |
| கோம்பாக் செத்தியா |  |
| குவாங் |  |
| பாயா ஜெராஸ் |  |
| ரவாங் |  |
| செலாயாங் பாரு |  |
| தாமான் டெம்பிளர் | } |
# செலாயாங் மக்களவைத் தொகுதி

## செலாயாங் சட்டமன்ற உறுப்பினர்கள் (2022)

| **N14** | ரவாங் | சுவா வெய் கியாட்
(Chua Wei Kiat) |  |
| --- | --- | --- | --- |
| **N15** | தாமான் டெம்பிளர் | அன்பால் சாரி
(Anfaal Saari) | } |